1.10.2014 Jurnalul Oficial al Uniunii Europene L 287|27 DECIZIA DE PUNERE ÎN APLICARE A COMISIEI din 29 septembrie 2014 privind măsurile de prevenire a introducerii în Uniune a virusului febrei aftoase din Algeria, Libia, Maroc și Tunisia [notificată cu numărul C(2014) 6868] (Text cu relevanță pentru SEE) (2014/689/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate şi de modificare a Directi- velor 89/662/CEE, 90/425/CEE și 90/675/CEE (!), în special articolul 18 alineatul (7), având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organi- zării controalelor veterinare pentru produsele care provin din țări terțe și sunt introduse în Comunitate (?), în special arti- colul 22 alineatul (6), întrucât: (1) Directiva 91/496/CEE stabileşte principiile de bază privind controalele veterinare pentru animalele care provin din țări terțe şi sunt introduse în Uniune. Ea stabileşte măsurile care pot fi adoptate de Comisie în cazul în care o boală de natură să prezinte o amenințare gravă pentru sănătatea animală sau pentru sănătatea publică apare sau se răspândeşte pe teritoriul unei țări terțe. (2) Directiva 97/78/CE stabileşte principiile de bază privind controalele veterinare pentru produsele care provin din țări terţe și sunt introduse în Uniune. Ea stabileşte măsurile care pot fi adoptate de Comisie în cazul în care o boală de natură să prezinte o amenințare gravă pentru sănătatea animală sau pentru sănătatea publică apare sau se răspândeşte pe teritoriul unei țări terțe. (3) Febra aftoasă este endemică în Libia şi a fost confirmată în Tunisia începând cu 25 aprilie 2014 şi în Algeria înce- pând cu 23 iulie 2014. (4) Febra aftoasă este una dintre cele mai contagioase boli ale bovinelor, ovinelor, caprinelor şi porcinelor. Virusul care este responsabil de apariția bolii are un potențial de răspândire rapidă, în special prin intermediul produselor obținute de la animale infectate şi al obiectelor neanimate contaminate, inclusiv al mijloacelor de transport, cum ar fi vehiculele care transportă animale vii. Mai mult, în funcție de temperatură, virusul poate persista în afara animalului-gazdă, într-un mediu contaminat, timp de mai multe săptămâni. (5)  Prezenţa febrei aftoase în Algeria, Libia și Tunisia este de natură să constituie un risc grav pentru efectivele de animale din Uniune. (6)  Deşi febra aftoasă nu a fost confirmată în Maroc, această țară terță este o potențială țară de tranzit pentru vehicu- lele care transportă animale vii și care se întorc din Algeria, Libia și Tunisia în Uniune. (7) Deteriorarea dramatică a situației privind febra aftoasă în Libia și răspândirea acestei boli în Tunisia și Algeria necesită adoptarea la nivelul Uniunii a anumitor măsuri de protecție, care să țină cont de supravieţuirea virusului febrei aftoase în mediul ambiant și de posibilele căi de transmitere a acestui virus. (8) Vehiculele şi navele utilizate pentru transportul animalelor vii către Algeria, Libia sau Tunisia pot fi contaminate cu virusul febrei aftoase în respectivele țări infectate şi, prin urmare, constituie un risc de introducere a bolii la întoarcerea lor în Uniune. (9)  Curăţarea şi dezinfectarea adecvată a vehiculelor şi a navelor care transportă animale vii reprezintă cea mai adec- vată modalitate de a reduce riscul de transmitere rapidă a virusului pe distanțe mari. () JOL268,249.1991, p. 56. () JOL24, 30.1.1998, p. 9.